Finanstilsynet afgjorde tirsdag, at der ikke kommer en politianmeldelse af ledelsen i Løkken Sparekasse på baggrund af sparekassens kollaps tilbage i 2009. Løkken Sparekasses blev hårdt ramt af konjunkturnedgangen i løbet af 2008, hvor blandt andet ejendomspriserne faldt kraftigt og kollapsede. Cirka 5600 garanter mistede i alt 173 millioner kroner, da den daværende Løkken Sparekasse måtte lade sig overtage af Finansiel Stabilitet. Tidligere bestyrelsesmedlem i Sparekassen Knud Rødbro fra Løkken siger at han heller ikke havde forventet, at der ville komme en politianmeldese mod den tidligere ledelse, men at det er en lettelse, at der nu er truffet en afgørelse, så sagen kan komme længere på afstand. De tidligere garanter i Løkken Sparekasse har stadig planer om et gruppesøgsmål for at få erstatning.

Opsummering:
Ledelsen i den kollapsede sparekasse politianmeldes ikke.